**OBRAZLOŽENJE DRUGIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2019. GODINU**

**PRAVNI OSNOV**

 Odredbama članka 7. Zakona o proračunu („Narodne novine“, broj 87/08, 136/12. i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Drugim Izmjenama i dopunama Proračuna iskazano je smanjenje proračuna za 8.920.000,00 kn ili 27,99%, tako da plan proračuna sada iznosi 22.950.000,00 kn. Najvećim dijelom proračun se smanjuje zbog kašnjenja u realizaciji projekata financiranih iz sredstava pomoći EU tako da se neki projekti prenose u sljedeću godinu kao što su sanacija smetlišta, te 50% sredstava za izgradnju dječjeg vrtića jer se potpuna realizacija tih projekata očekuje u 2020. godini.

Izvršena su usklađenja plana rashoda sa stvarnim potrebama, tj. izračunima

(troškovnici, postupci javne nabave, ugovori i dr..)

 Budući da su od donošenja I. Izmjena i dopuna Proračuna Općine Sveti Ivan Žabno nastale promjene koje nisu bile poznate u vrijeme donošenja. I. Izmjena i dopuna, a koje se odražavaju na prihodnu i rashodnu stranu Proračuna, potrebno je rebalansom ponovno uravnotežiti proračun.

Ukupno raspoloživa sredstva u razdoblju od 1. siječnja do 31. prosinca 2019. godine iznose 22.950.000,00 kuna, a čine ih planirani prihodi za 2019. (skupina 6 + skupina 7) u iznosu od 19.500.798,68 kuna i višak prihoda iz prethodne godine u iznosu od 3.449.201,32 kuna.

**OBRAZLOŽENJE OPĆEG DIJELA DRUGIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2019. GODINU**

**PRIHODI PRORAČUNA**

Prihodi poslovanja iznose 19.064.335,99 kn, odnosno smanjeni su za 8.946.000,00 kuna. U skupini prihoda poslovanja povećani su prihodi na kontu skupine 61 – Prihodi od poreza u iznosu 2.654.921,21 kunu (sredstva se odnose na povećani priliv prihoda temeljem fiskalnog izravnanja), te smanjenja na kontu skupine 63 – Pomoći od subjekata unutar općeg proračuna u iznosu 11.385.201,21 kn ili 67,5%. Smanjenja se odnose na smanjenje na kontu podskupine 633 Tekuće pomoći proračunu iz drugih proračuna i to smanjenje pomoći iz županijskog proračuna u iznosu 321.521,16 kuna (izbori, kapitalne pomoći i manje isplaćeno za drvarinu), smanjenje pomoći Ministarstva kulture za obnovu kulturne baštine za 100.000,00 kuna, smanjenje kapitalne pomoći Ministarstva graditeljstva za komunalnu opremu za 14.378,00 kuna, povećanje pomoći Ministarstva regionalnog razvoja za 96.000,00 kuna za izgradnju vodoopskrbne mreže, smanjenje na kontu podskupine 634 Pomoći od izvanproračunskih korisnika pomoći i to Fonda za zaštitu okoliša zbog prijenosa projekta sanacije u sljedeće razdoblje za 159.000,00 kn, Hrvatskog zavoda za zapošljavanje za 72.051,43 kuna, smanjenje pomoći na kontu podskupine 638 Pomoći temeljem prijenosa EU sredstava i to tekuće pomoći temeljem prijenosa EU sredstava za izgradnju vrtića odnosno prijenos u sljedeće razdoblje u iznosu 3.154.250,62, smanjenje tekućih pomoći temeljem prijenosa projekta u sljedeću godinu-sanacija smetlišta u iznosu 7.400.000,00 kuna, smanjenje 260.000,00 sredstava Agencije za plaćanje u poljoprivredi, ribarstvu i ruralnom razvoju gdje je prijavljena na natječaj Lokalne akcijske grupe-LAG obnova doma u Svetom Petru Čvrstecu - Štefanci-Ištoki, cijeli projekt prenosi se u sljedeću godinu.

 Prihodi na kontu skupine 64 Prihodi od nefinancijske imovine povećani su za 7.780,00 kn, a povećanje se odnosi na povećanje prihoda na kontu podskupine 642 Prihodi od nefinancijske imovine i to od zakupa poljoprivrednog zemljišta u iznosu 20.000,00 kuna zbog raspisivanja javnog natječaja za zakup i prodaju poljoprivrednog zemljišta, očekuje se podmirivanje dugovanja jer je to uvjet za prijavu na natječaj, povećanje prihoda od zakupa nekretnina u iznosu 37.780,00 kn (zakup poslovnih prostora), te smanjenje ostalih nespomenutih prihoda – nezakonito izgrađene zgrade u iznosu 50.000,00 kuna. Smanjenje podskupine 652 Prihodi po posebnim propisima u iznosu od 227.500,00kn najvećim dijelom zbog šumskog doprinosa koji je smanjen za 180.000,00 kuna. Na razredu 7 Prihodi od prodaje nefinancijske imovine bilježi se povećanje za 26.000,00 kuna od prodaje nefinancijske imovine (poljoprivrednog zemljišta) zbog provođenja natječaja za prodaju i zakup.

**RASHODI PRORAČUNA**

 Plan rashoda poslovanja iskazan je sa povećanjem od 1.223.321,73 kn ili 11,00%., a rashodi za nabavu nefinancijske imovine smanjeni su za 10.143.321,73 kn ili 49,00 % jer se projekti izgradnje vrtića i sanacije smetlišta Trema-Gmanje prenose u sljedeće razdoblje. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA OPĆINE SVETI IVAN ŽABNO ZA 2019. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**

**PROGRAM 1000 FINANCIRANJE REDOVNE DJELATNOSTI** smanjen je za 125.541,10 kuna

Aktivnost A100001 Materijalni rashodi smanjeni su za 188.973,47 kuna. Rashodi na kontu podskupine 329 odnose se na povećanje u iznosu 6.000,00 kn javnobilježničkih pristojbi i članarina, te smanjenje naknada predstavničkih i izvršnih tijela za održavanje izbora u iznosu 194.943,47 kn, budući da će isplate ići u 1. mjesecu 2020. jer se očekuje II. krug izbora. Aktivnost A100002 Političke stranke povećana je za 8.208,00 kuna jer je Odluka usklađena sa promjenom Zakona o financiranju političkih stranaka pa je potrebno isplatiti razliku.

Aktivnost A100003 Materijalni rashodi i rashodi za usluge povećani su za 55.194,37 kuna, Na kontu podskupine 323 povećane su usluge odvjetnika i pravnog savjetovanja za 55.194,37 kn zbog pružanja pravne pomoći prilikom ishođenja rješenja o pravu puta za Općinu Sveti Ivan Žabno, iz čega proizlazi da nam HT d.d. biti u obvezi plaćati godišnju naknadu u iznosu od 71.982,17 kuna.

PROGRAM 1000 PROSTORNI PLAN povećan je za 17.500,00 kuna jer su ove godine napravljene izmjene i dopune.

U PROGRAMU 1002 Sufinanciranje sporta, kulture i religije, Aktivnost A100009 održavanje svetoivanjskih dana povećana je za 19.859,54. te sada iznosi 63.952,23 kune.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene

Na kontu podskupine 311 Plaće (bruto) smanjene su za 311.803,80 kuna jer je smanjen broj djelatnika na javnim radovima.

Na kontu podskupine 312 Ostali rashodi za zaposlene povećani su rashodi za 1.000,00 kuna.

Na kontu podskupine 313 Doprinosi na plaće također je iskazano smanjenje za 30.000,00 kuna zbog smanjenja djelatnika na javnim radovima. Konto podskupine 321 naknade za prijevoz na službenom putu povećan je za 10.000,00 kuna zbog korištenja osobnog automobila za službena putovanja.

Aktivnost A100005 Materijalni rashodi i rashodi za usluge povećana je za 441.899,28 kn. Na kontu podskupine 322 Rashodi za materijal i energiju povećani su za 323.000,00; uredski materijal je povećan za 20.000,00 kuna, materijal i sredstva za čišćenje povećana su za 3.000,00 kuna, izdaci za motorni benzin i dizel gorivo povećani su za 120.000,00 kuna zbog nabave komunalne opreme, povećanje bilježi i tekuće održavanje opreme u iznosu 150.000,00 kuna (nabavljena komunalna oprema), sitni inventar povećan je za 30.000,00 kuna, na kontu podskupine 323 Rashodi za usluge bilježi se povećanje od 75.843,69 kuna; usluge telefona, telefaksa povećane 3.400,00 kuna, usluge tiska povećane su za 4.000,00 kuna, ugovori o djelu povećani su za 3.443,69 kuna, ostale usluge promidžbe i informiranja povećane su za 8.000,00 kuna, ostale nespomenute usluge 1% naknade Ministarstvu financija bilježi povećanje od 45.000,00 kuna, budući da se do kraja godine očekuje povećanje poreza na dohodak temeljem fiskalnog izravnanja, ostale nespomenute usluge zaštite na radu povećane su za 12.000,00 kuna, konto podskupine 329 bilježi povećanje javnobilježničkih pristojbi od 4.000,00 kuna, također na istom kontu izvor vlastiti prihodi tuzemne članarine povećane su za 2.000,00 kuna, Konto skupine 34 Financijski rashodi bilježi povećanje usluga banaka od 4.000,00 kuna. Na kontu skupine 323 Rashodi za usluge povećanje od 15.000,00 kuna bilježi usluga ažuriranja i održavanja računalnih programa, također na istom kontu podskupine bilježi se povećanje od 10.055,59 kuna za ostale usluge promidžbe-vidljivost EU projekata koji su trenutno aktualni, također su povećani i troškovi konzultantskih usluga za 8.000,00 kuna zbog očekivanih troškova u 12-tom mjesecu.

**PROGRAM 1000 VODOVOD**

Kapitalni projekt K100007 -kapitalne pomoći Vodne usluge KŽ

Projekt na podskupini konta 386 Kapitalne pomoći je povećan za 661.135,33 kune jer će radovi na vodovodnoj mreži u Hrsovu biti realizirani od kraja godine kao i radovi u Paromlinskoj ulici u Svetom Ivanu Žabnu. Sredstva se doznačuju Vodnim uslugama Križevci.

**PROGRAM 1001 IZGRADNJA CESTA**

Aktivnost A100001 Modernizacija nerazvrstanih cesta bilježi povećanje od 550.000,00 kuna, povećanje se odnosi na modernizaciju pravaca navedenih u programu gradnje, gdje je dan detaljan pregled modernizacije nerazvrstanih cesta (konto podskupine 421)

Aktivnost A100002 Putna i kanalska mreža povećana je za 20.000,00 kuna jer se očekuje realizacija radova komunalnog poduzeća „Park“, također i Aktivnost A100003 Tekuće održavanje mostova povećana je za 25.000,00 kuna (konto podskupine 323)

Aktivnost A100004 Sufinanciranje modernizacije lokalnih cesta povećana je za 56.398,20 kuna jer je realiziran pravac Hrsovo-Majur, pored lokalne ceste Lanišće – Gornje Selo . Sredstva se doznačuju Županijskoj upravi za ceste prema potpisanom Sporazumu (konto skupine 363).

**PROGRAM 1002 IZGRADNJA KOMUNALNE INFRASTRUKTURE**.

Kapitalni projekt K100002 Projektna dokumentacija smanjena je za 50.000,00 kuna.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost A100001 Održavanje javne rasvjete povećana je za 60.000,00 kuna.

Aktivnost A100004 Modernizacija nogostupa povećana je za 64.980,21 kuna.

Aktivnost A100005 Održavanje nerazvrstanih cesta (konto podskupine 322 Rashodi za materijal i energiju) povećana je za 146.000,00 kuna jer se zbog povoljnog vremena nasipavaju ceste i u 12 mjesecu.

**PROGRAM 1004 Održavanje građevinskih objekata**

Aktivnost A100002 Uređenje autobusnih stajališta povećano je za 40.537,50 kuna jer su izvođeni radovi odnosno uređenje i željezničkog stajališta.

Aktivnost A100003 Legalizacija građevinskih objekata smanjena je za 45.000,00 kuna, budući da su legalizacije većinom završene.

**PROGRAM 1005 GRADNJA OBJEKATA U VLASNIŠTVU OPĆINE**

Aktivnost A1000006 Energetska obnova zgrade općine smanjena je za 2.358,61 kuna.

Tekući projekt T100005 Obnova društvenih domova u vlasništvu Općine povećan je za 400.000,00 kuna na kotu podskupine 451 dodatna ulaganja na građevinskim objektima) budući da nisu fakturirani radovi za 11. i 12 mjesec.

**PROGRAM 1001 PROGRAMI NA SANACIJI SMETLIŠTA**

Kapitalni projekt K100001 Sanacija smetlišta na kontu podskupine 421 građevinski objekti smanjen je za 8.105.464,58 kuna, Sanacija smetlišta Ivančino Brdo (konto podskupine 363) povećana je 78.747,92 kuna jer toliki je postotak Općine u sudjelovanju u sanaciji prema potpisanom sporazumu s Gradom Križevci odnosno prema konačnom obračunu, a Sanacija smetlišta Trema-Gmanje (konto podskupine 421 građevinski objekti ) smanjena je za 8.184.212,50 kuna, jer se najveći dio projekta prenosi u sljedeću godinu kada se očekuje i završetak investicije.

**PROGRAM 1000 ŠKOLSTVO**

Aktivnost A1000001 Poklon paketi povećana je za 2.000,00 kuna.

Aktivnost A1000002 Tekuće donacije školi (konto podskupine 366) povećana je za 3.210,01 kunu na zahtjev Osnovne škole „Grigor Vitez“, kao pomoć u ostvarivanju programa škole, odnosno obrazovanja djece.

Aktivnost A100004 Stipendije i školarine (konto podskupine 372) povećana je za 20.000,00 kuna zbog isplate novih stipendija u 12. mjesecu po provedenom natječaju.

Aktivnost A100005 Sufinanciranje udžbenika i ostalih dopunskih nastavnih sredstava smanjena je u iznosu od 160.000,00 kuna (konto podskupine 372) budući da državni proračun sufinancira udžbenike, sufinancirane su radne bilježnice i likovne mape.

Tekuće projekt T100003 Nagrade učenicima osnovne škole povećan je za 12.300,00 kuna, a odnosi se na nagrade učenicima za ostvarene rezultate na državnim i županijskim natjecanjima.

**PROGRAM 1001 PROGRAM PREDŠKOLSKOG ODGOJA**

Kapitalni projekt K10003 Izgradnja dječjeg vrtića (konto podskupine 421) smanjena je za 3.154.250,62 kn jer se dio projekta prenosi u sljedeću godinu kada se očekuje i završetak izgradnje vrtića. Izgradnja se financira temeljem javne potpore iz Mjere 7 „Temeljne usluge i obnova sela u ruralnim područjima“.

**PROGRAM 1004 PROGRAM POTPORA U OBRAZOVANJU**

Aktivnost A100001 Sufinanciranje smještaja u vrtić povećana je za 70.000,00 kuna budući da je povećan broj djece upisane u vrtiće.

**PROGRAM 1000 PROGRAM SOCIJALNE SKRBI I ZDRAVSTVA**

Aktivnost A100007 Provođenje natalitetnih mjera povećana je za 55.500,00 kuna budući da se povećao broj rodilja, isplaćuju se porodiljne naknade (konto skupine 372) u iznosu 2.000,00 kuna.

Aktivnost A100008 Sufinanciranje zdravstvene zaštite (konto podskupine 323) povećana je za 11.307,50 kuna, a odnosi se na usluge dezinsekcije komaraca, u svrhu zaštite stanovništva od zaraznih bolesti.

**PROGRAM 1001 PROGRAMI HUMANITARNIH UDRUGA**

Aktivnost A100001 Zaštita socijalno osjetljivih kategorija društva (konto skupine 381) povećana je za 5.000,00 kuna

**PROGRAM 1000 DRUŠTVENI DOMOVI**

Aktivnost A100002 Rasvjeta u društvenim domovima

Konkretno rasvjeta koja se plaća u domovima na kontu podskupine 322 Rashodi za materijal i energiju povećana je za 25.000,00 kuna budući će se održavati izbori, te će potrošnja električne energije biti veća.

Aktivnost A100003 Tekuće i investicijsko održavanje društvenih domovapovećana je za 58.379,14 kuna konkretno povećani su rashodi za materijal za tekuće i investicijsko održavanje domova, jer se moraju osigurati uvjeti za održavanje izbora, pa budući da se biračka mjesta nalaze u društvenim i vatrogasnim domovima bit će potrebno ulaganje.

**PROGRAM 1012 ZAŠTITA I ZBRINJAVANJE ŽIVOTINJA**

Aktivnost A10000012 Higijeničarska služba i zaštita životinja povećana je za 10.000,00 kuna jer je potpisan Ugovor sa Veterinarskom stanicom Križevci o mikročipiranju pasa.

**PROGRAM 1012 NABAVA OPREMA**

Aktivnost A101201 Kupnja mosne vage (konto skupine 422 postrojenja i oprema) povećana je za 150.000,00 kuna, naknadni troškovi proizašli iz svih predradnji za postavljanje vage što povećava vrijednost osnovnog sredstva. Realizacijom ove aktivnosti omogućeni su prihodi od zakupnine vage koje će Općina Sveti Ivan Žabno prihodovati tijekom godina, jer se pokazala potreba poljoprivrednog stanovništva za uslugama koje pruža navedeno postrojenje.

Aktivnost A101202 Komunalna oprema za održavanje javnih površina povećana je za 130.000,00 kuna, kupnjom opreme omogućeno održavanje kanala, putnih jaraka kako bi se izbjegli eventualni problemi odvodnje oborinskih voda uz nerazvrstane ceste kao i održavanje čistoće javnih površina i svih ostalih poslova sukladno Odluci o komunalnom redu.